钦定古今图书集成/历象汇编/乾象典/第030卷 > 《历象图说》 > 日月合朔图
## 钦定古今图书集成/历象汇编/乾象典/第030卷 > 《历象图说》 > 日月合朔图

日月合朔图说

日月本天，俱包地外，而日远月近，二天悬殊。又有均
轮小轮，高卑远近，遂与地心不符。自地心出线，上指
日月本天，两均轮心相参，直为经朔。此止就本天之
平度，而约其泛曾之日分也。自地心出线，上指日月
两体，径中心相参，直为“合朔。”此用均轮、小轮上之加
减，而定其实会之日分也。弦望加时，星曜同度，其理
仿此。